മുല്ലപ്പെരിയാര് അണക്കെട്ടിന്റെ സുരക്ഷ പ്രധാനമെന്ന് സുപ്രീം കോടതി 142 അടിയെന്ന ജലനിരപ്പില് മാറ്റം വരുത്തേണ്ടതില്ലെന്ന് മേല്നോട്ട സമിതി ന്യൂഡല്ഹി: മുല്ലപ്പെരിയാര് അണക്കെട്ടില് സുപ്രീംകോടതി അനുവദിച്ച 142 അടിയെന്ന ജലനിരപ്പില് മാറ്റം വരുത്തേണ്ടെന്നും തങ്ങളുടെ തീരുമാനത്തോട് കേരളം വിയോജിച്ചുവെന്നും മേല്നോട്ട സമിതി സുപ്രീം കോടതിയെ അറിയിച്ചു. മുല്ലപ്പെരിയാര് കേസ് സുപ്രീം കോടതി പരിണിക്കവേയാണ് സമിതി നിലപാട് അറിയിച്ചത്. റിപ്പോര്ട്ടില് മറുപടി നല്കാന് കൂടുതല് സമയം അനുവദിക്കണമെന്ന് കേരളം ആവശ്യപ്പെട്ടു. ഡാമിലെ ജലനിരപ്പ് 139 അടിയായി ക്രമീകരിക്കണമെന്നും കേരളം കോടതിയില് ആവശ്യപ്പെട്ടു. സെപ്തംബര് ഒക്ടോബര് മാസങ്ങളില് ശക്തമായ മഴ പെയ്തെന്നും നവംബറിലും ശക്തമായ മഴ ഉണ്ടാകുമെന്ന് മുന്നറിയിപ്പുണ്ടെന്നും കേരളം ചൂണ്ടിക്കാട്ടി. 137.60 അടിയാണ് ഇപ്പോഴുള്ളതെന്നത് ആശങ്ക ഉണ്ടാക്കുന്നുണ്ടെന്നും സംസ്ഥാനം വ്യക്തമാക്കി. അണക്കെട്ടിന്റെ സുരക്ഷ പ്രധാനമാണെന്ന് പറഞ്ഞ സുപ്രീം കോടതി കേസ് പരിഗണിക്കുന്നത് 281021 വ്യാഴാഴ്ചത്തേക്ക് മാറ്റി.